28/06/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución

Primeiro. Con data 13 de xullo de 1994, a Dirección Xeral de Industria resolveu autorizar administrativamente a Aluminios Cortizo, S. A. unha planta de coxeración nas súas instalacións no concello de Padrón (A Coruña), e outorgarlle a condición de autoxerador eléctrico. Segundo. Con data 29 de setembro de 1995, a Dirección Xeral de Industria resolveu aprobar o proxecto reformado de execución da planta de coxeración citada, tendo as seguintes características técnicas básicas: - Dous motores diésel de combustión interna de fueloil de 4.800 kW de potencia cada un. - Dous xeradores eléctricos de 5.350 kVA c/u, e tensión de xeración 6 kV. - Dous transformadores 6/20 kV de 6.000 kVA c/u, e un centro de transformación de 800 kVA 20/0,4 kV para servizos auxiliares da central. - Equipos auxiliares de protección, control e medida. Terceiro. Con data 21 de xaneiro de 2010, Jorja Palerm Ravira, en noma de Aluminios Cortizo, S. A., solicitou autorización administrativa e recoñecemento de instalación acollida ao réxime especial de produción de enerxía eléctrica para unha modificación substancial da citada planta de coxeración. Cuarto. Con data 1 de marzo de 2010 publicouse no Boletín Oficial da Provincia da Coruña nº39, e con data 4 de marzo de 2010 no Diario Oficial de Galicia nº43, a solicitude de autorización administrativa indicada no antecedente de feito terceiro, sen que se presentase alegación algunha. As características fundamentais son as seguintes: Solicitante: Aluminios Cortizo, S. A. Domicilio Social: Lg. Estramundi s/n, 15901 Padrón (A Coruña) Denominación: Modificación da instalación de coxeración Situación: Lg. Estramundi s/n, 15901 Padrón (A Coruña) Características técnicas: Substitución dos grupos actuais por dous grupos motor-xerador de 5.000 kW de potencia eléctrica, 6.3 kV trifásico, combustible gas natural. Modificacións nos circuítos de baixa temperatura, fumes e aceite, sistemas de ventilación. Modificación do sistema de regulación e medida. Quinto. Con data 27 de abril de 2010, o Departamento Territorial da Consellería de Economía e Industria da Coruña emitiu informe favorable á solicitude de autorización administrativa. Sexto. Con data 20 de maio de 2010, Aluminios Cortizo, S. A. presenta un modificado parcial do anteproxecto, e solicita que se corrixa a potencia da instalación modificada, que era de 10.000 kW, co obxecto de que permaneza igual que antes da modificación, e dicir, en 9.600 Kw (e non en 9.630 kW como por erro se dí). Para elo a potencia dos dous grupos motor-xerador debe pasar de 5.000 kW a 4.800 kW. Sétimo. Con data 27 de malo de 2010, o Departamento Territorial da Consellería de Economía e Industria da Coruña emitiu informe favorable á solicitude de autorización administrativa para a potencia modificada. Primeiro. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. O artigo 4.1 do Decreto 661/2007, do 25 de maio, polo que se regula a actividade de produción de enerxía eléctrica en réxime especial, establece que o recoñecemento da condición de instalación de produción acollida ao réxime especial de produción de enerxía eléctrica corresponde aos órganos das comunidades autónomas. Terceiro. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Cuarto. Na tramitación tivéronse en conta as normas de procedemento contidas no Real Decreto 1955/2000, do 1 de decembro, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede Primeiro. Autorizarlle administrativamente a Aluminios Cortizo, S. A. a modificación substancial da instalación de coxeración que posúe no concello de Padrón (A Coruña), segundo o anteproxecto “Modificación de instalación de cogeneración Aluminios Cortizo, SAU”, redactado polo enxeñeiro industrial Alejandro Allegue Alvedro, colexiado n°871, e visado polo Ilustre Colexio Oficial de Enxeñeiros Industriais de Galicia (A Coruña) o 18 de xaneiro de 2010 co nº CO100117, e o modificado parcial visado o 20 de maio de 2010 co n°CO101401. Segundo. Recoñecerlle á modificación da instalación que por esta resolución se autoriza a condición de instalación acollida ao réxime especial de produción de enerxía eléctrica regulado polo Real Decreto 661/2007, do 25 de maio, e encadrala no subgrupo a.1.1 do artigo 2 do devandito Real Decreto. Todo isto de acordo coas seguintes condicións: Primeira. Aluminios Cortizo, S. A. presentará ante o Departamento Territorial da Consellería de Economía e Industria da Coruña, no prazo de seis meses contados a partir do día seguinte ao da notificación da presente Resolución, o proxecto de execución da modificación substancial autorizada, que deberá incluir un plan de desmantelamento dos equipos sustituidos. Segunda. Para introducir modificacións nas instalacións que afecten a datos básicos do anteproxecto e modificado parcial será necesaria a previa autorización desta Dirección Xeral. Terceira. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Cuarta. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Quinta. Como requisito necesario para a aplicación do réxime especial á devandita instalación, o titular e/ou explotador deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellaría de Industria e Comercio do 5 de xullo de 1995 (DOG do 14 de xullo), para o cal acreditará o cumprimento das condicións previstas no artigo 12 do Real Decreto 661/2007, do 25 de maio, e presentará a documentación que figure nas instrucións que dite esta dirección xeral en desenvolvemento da citada Orde. Contra esta resolución que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, 9 de xuño de 2010 O director xeral de Industria, Enerxía e Minas Ángel Bernardo Tahoces